Poplave u Bosni i Hercegovini 2014.

{{Infokutija događaj
| naslov                    = {}
| slika                    = 2014 Bosnia and Herzegovina floods Kamerovica flied.jpg
| veličina slike           = {{{image_size|{}}}}
| tekst               = Poplavljeno Kamberovića polje u Zenici
| datum                     = maj 2014.
| mjesto                    = 
| koordinate.               = 
| uzrok                    = Bujične poplave
| broj_mrtvih              = 21
| broj povrijeđenih        = {{{broj povrijeđenih|{}}}}
| prijavljeni_nestanci     = 2
| prijavljena šteta        = {{{prijavljena šteta|{}}}} {}
| veb-sajt                 = 
}}

Sredinom maja 2014. su se desile velike poplave nakon padavina koje su prevazišle rekord zadnjih 120 godina, od kako se vrše mjerenja. Samo u periodu od 48 sati (13-14. maja 2014.) palo je u nekim područjima Bosne i Hercegovine oko 150 l/m². Ekstratropska ciklona je izlila količinu kiše koja je uobičajena za više od tri mjeseca, na Srbiju, Hrvatsku, i Bosnu i Hercegovinu. Iz korita su se izlile rijeke Bosna, Drina, Sana, Sava, Vrbas, Krivaja i druge. Poplavljeni su Orašje, Domaljevac-Šamac, Odžak, Brčko, Travnik, Janja, Bijeljina, Zenica, Živinice, Olovo, Vareš, Zavidovići, Ključ, Banja Luka, Čelinac, Žepče i mnoga druga mjesta i naselja. Ugroženo je područje uz rijeku Savu. Vlada Federacije Bosne i Hercegovine proglasila je 15. maja stanje prirodne nesreće, a Vlada RS je 17. maja proglasila vanrednu situaciju na cijelom području Republike.

## Žrtve 
Najmanje 21 osoba je poginula, dvije se vode kao nestale, a na hiljade su evakuisane iz svojih domova.

## Štete 
Aktivirana su mnogobrojna klizišta i srušeni su stambeni objekti. U prekidu su bile brojne komunikacije, porušeni su pojedini mostovi. Do nekih mjesta se moglo stići samo čamcima ili helikopterima.
Pojedinci su pokušali da zloupotrijebe tešku humanitarnu situaciju, tako što su povećali cijene hrane i vode.

Centar za uklanjanje mina upozorava da je zbog poplava i klizišta došlo do pomjeranja pojedinih minskih polja koja su već ranije označena. Ugrožena su područja Doboja, Maglaja, Posavine i Unsko-sanskog kantona. U Maglaju se prodaje donirana hrana, mještani mole da se pomoć direktno njima uručuje.

Prema prvim procjenama načinjene štete iznose nekoliko milijardi KM. Predsjednik Vijeća ministar BiH, Vjekoslav Bevanda, je 10. jula 2014 izjavio da štete iznose oko 15% BDP. Direkte ili indirektne posljedice poplave obuhvataju milion i po građana u BiH.

Nakon povlačenja vode, zbog uginuća velikog broja životinja, prijeti opasnost od zaraze.

### Infrastruktura 
44 000 kupaca električne energije u FBiH nije moglo koristiti struju zbog kvarova ili preventivnih isključenja. U Doboju je poplava potpuno uništila postrojenja toplane.

Promet prekinut na sljedećim relacijama:
* Ljubače–Živinice, općina Tuzla,

#### Odneseni mostovi 
* Banjaluka ― most kod Vitaminke.[26]﻿
* Zavidovići ― mostovi kod Vozuće, Skroza te most *Duga,.*
### Poljoprivreda 
Procjenjuje se da su na područjima Lijevče polje, Semberija, Posavina, Pousorje, Sprečko polje usjevi žitarica potpuno uništeni.

### Stočarstvo 
U Bijeljini je do sada identifikovano i sakupljeno oko 15 tona uginulih životinja: 300 peradi, 72 svinje, 24 ovaca, 18 goveda, te veliki broj mačaka i pasa.

## Odbrana 
Svi nivoi vlasti, policija, oružane snage, EUFOR, civilna zaštita, humanitarne, vjerske, sportske organizacije, kao i sami građani, uključeni su u zajedničku akciju saniranja štete i zaštite imovine. Osim njih, ekipe iz Austrije, Belgije, Makedonije, Slovenije, Hrvatske i Luksemburga su pritekle u pomoć. Velika Britanija i Turska su najavile svoju pomoć.

Građani skupljaju pomoć, te je iskazana velika solidarnost sa ugroženima. Pojedinci i grupe samoinicijativno spašavaju ugrožene stanovnike.

U kasarnu u Zenicu 16. maja je dovezeno preko 200 ljudi, kojima je potrebna hrana.

U Tuzli su određene dvije lokacije za smještaj osoba. 17. maja, zbog popuštanja nasipa u mjestu Batković u Semberiji, 10.000 osoba mora biti evakuisano.

U općini Domaljevac-Šamac je upućena specijalna jedinica Federalne uprave policije. Do 19. maja je, s ekipama iz BiH, Hrvatske i Slovenije, te EUFOR-a sa 16 helikoptera, do sada spašeno 2500 ljudi.

Poplave izazvane olujom *Yvette* su zahvatile i dijelove Italije, Poljske, Austrije, Slovačke, Hrvatske, Rumunije i Bugarske.

## Humanitarna pomoć 
16. maja su u akciju bili uključeni: Filozofski fakultet u Sarajevu, Islamski fakultet u Sarajevu, SPUS, Plenum građana i građanki Sarajeva i kino Kriterion u Sarajevu, navijači nogometnih klubova Željezničar i Sarajevo, rafteri iz Konjica i Bihaća, firme sa mehanizacijom i mnogi drugi ljudi dobre volje.

Humanitarnu pomoć prikupljaju sljedeće organizacije i ustanove:
* Caritas BK BiH je 16. 05. 2014. odlukom predsjednika mons. Franje Komarice pokrenuo akciju prikupljanja pomoći poplavljenima.
* HO „Merhamet“ MDD
* Crveni križ Federacije BiH 
* Rijaset IZ BiH formira svoje operativne štabove
* Ministarstvo vanjskih poslova Bosne i Hercegovine je objavilo uputstvo, kako uplatiti pomoć nastradalima u poplavama
* CPCD 
* Javno preduzeće Autoceste obavještava da je za sve koji organizovano prevoze pomoć, korištenje autoputa besplatno.
* Islamic Relief objavio apel za pomoć Bosni i Hercegovini i Srbiji 
* Sarajevski ratni teatar je prikupio i poslao pomoć
* Bosanska dijaspora: Austrija, Njemačka, Švedska.
* Vlada Norveške je odobrila 43 miliona norveških kruna (10 milion KM) za pomoć BiH i Srbiji.
* ADRA BiH
* Predsjednik Pakistana Nawaz Sherif (Navaz Šerif) najavio je milionsku pomoć za BiH.
* Volonteri i prijatelji konjičke regije
* HO Sadake. 
* Svjetska zdravstvena organizacija, ured za Bosnu i Hercegovinu  
Uključile su se i poznate ličnosti:
* Angelina Jolie (Andželina Džolie) donirala je 50.000 dolara za stradale u  BiH i Srbiji.
* Zlatan Ibrahimović švedski reprezentativac.
* Adnan Ćatić alias *Felix Sturm* (Feliks Šturm) svjetski prvak u boksu.
* Vincent Tan, vlasnik Fudbalskog kluba Sarajevo odlučio donirati 225.000 KM.
* Predsjednik Turkmenistana Gurbanguly Berdimuhamedov je obećao humanitarnu pomoć u obliku lijekova, medicinskih pomagala i pšeničnog brašna.
* Sanela D. Jenkins koja je donirala 200.000 KM.

### Problemi s dostavom pomoći 
Postoje problemi kod dostave humanitarne pomoći. Konkretno se radi o dugom zadržavanju konvoja, te ponašanju carinika, na graničnim prijelazima u BiH. U RS je štaviše, prema navodima BNTV, pomoć iz SAD samo djelimično dostavljena građanima.

## Obnova zemlje 
Prema Erolu Mujanoviću, ekonomskom analitičaru, nastale štete se mogu ukloniti privrednim porastom uz kredite i nove namete.

### Međunarodna konferencija za pomoć BiH i Srbiji 
Dana 16. jula 2014. u Briselu je zakazana donatorska konferencija. Cilj je prikupljanje sredstava za pomoć BiH i Srbiji, 15. jula je navedena suma oko 2 milijarde KM. Dana 16. jula je izdato saopćenje da je sakupljeno oko 1.8 milijarde eura (3.6 milijardi KM). Za pomoć BiH je namijenjeno 810 miliona, a za pomoć Srbiji 910 miliona eura. Zamjenik šefa Delegacije Evropske Unije Daviddi naglasio je da se pomoć sastoji od 60% kredita i 40% grantova (nepovratnih sredstava). Oko 80 zemalja je učestvovalo.

## Muzička adaptacija
**Ruža* (Dino Merlin, 2014)

## Video spot 
Na zvaničnom Youtube kanalu je objavljen video spot.
## Također pogledajte 
* Poplave u jugoistočnoj Evropi 2014.
* Poplave u Bosni i Hercegovini 2021.
* Poplave u Bosni i Hercegovini 2024.

## Reference 
## Vanjski linkovi 
* Interaktivno: Poplave i klizišta u regiji, Balkans ALJAZEERA
* Redovan detaljan izvještaj o trenutnoj situaciji Vlade FBiH 
* Najnovije informacije o poplavama u Bosni i Hercegovini - *poplave.eu*
* NASA-ini (*Earth Observatory*) snimci poplave

Kategorija:2014. u Bosni i Hercegovini
Kategorija:Poplave u Bosni i Hercegovini
Kategorija:Poplave u 2014.